El termini de presentació de sol·licituds és des del 3 de febrer al 13 de març de 2020
L'objecte d'aquesta línia de subvencions és la concessió de subvencions per a la realització de consultories per a empreses, tant persones físiques com jurídiques, i entitats dels àmbits de les arts escèniques, de les arts visuals, editorial, musical, l'audiovisual i de la cultura digital, en les modalitats següents:
La consultoria cultura, ja sigui específica o preferent, s'ha de dur a terme mitjançant la contractació de serveis professionals externs de consultoria i ha d'incloure una definició de l'estratègia i de les accions necessàries per assolir els objectius establerts, i també una planificació de les accions en el temps.
Només es consideren subvencionables les despeses de contractació de l'empresa de consultoria externa per a la realització de les consultories, que en cap cas poden incloure les despeses d'implementació de les accions recomanades per la consultoria ni les despeses per al desenvolupament de programari o d'aplicacions informàtiques.
Consultoria Cultura és la línia de subvencions gestionada pel Servei de Desenvolupament Empresarial de l'ICEC, que es presentarà el proper 11 de febrer a l'Arts Santa Mònica i que possibilita que les empreses culturals catalanes –dels àmbits de les arts escèniques, les arts visuals, l'editorial, el musical, l'audiovisual i la cultura digital– accedeixin amb més facilitat a processos d'assessorament i consultoria que els permetran, en últim terme, millorar la seva competitivitat i fomentar innovacions en la gestió i processos organitzatius.
L'atenció individualitzada i específica dels assessoraments subvencionats dins Consultoria Cultura –una línia de suport al sector cultural català que es va obrir per primer cop l'any 2016– ofereix a les empreses i entitats culturals l'oportunitat de replantejar els seus processos organitzatius, adoptar innovacions en la gestió, generar nous recursos (o optimitzar els ja existents), plantejar nous plans estratègics i/o redefinit els objectius de l'empresa.
Sessió informativa sobre Consultoria Cultura
Dimarts 11 de febrer, a les 12.00 h, la sala d'actes d'Arts Santa Mònica acull la presentació de la Consultoria Cultura 2020, que permetrà als i les assistents conèixer de primera mà el funcionament de la subvenció, així com entendre, a través de diversos exemples pràctics, la metodologia de treball entre les empreses consultores i les empreses o entitats que s'acullin a aquesta subvenció.
Participaran a la sessió el director de l'ICEC, Miquel Curanta, i el director de l'Àrea de Desenvolupament Empresarial de l'ICEC, Edgar García qui resumiran les característiques de Consultoria Cultura, detallaran el calendari en què es pot sol·licitar la subvenció i oferiran als participants a l'acte alguns consells pràctics per aprofitar plenament aquest assessorament personalitzat i específic.
Posteriorment, s'exposaran quatre casos reals d'institucions de diferents sectors culturals que s'han acollit a aquesta línia de subvencions, amb la participació de representants de les empreses i dels consultors que els van assessorar.
El llistat de participants en aquesta síntesi de les seves experiències és el següent: Neus Oriol, de La Bonne i Cristina Bosch d' Interarts (Consultoria Internacionalització); Jordi Panyella, de Pol·len Edicions i Marta Escamilla de Leitat (Consultoria Digitalització/ Sostenibilitat); Eugènia Delgado, de Plàudite Teatre i Marc Botella d' Inpacte/governança efectiva (Consultoria Preferent Pla Estratègic) i David Sanmartí d' Orthemis i Alberto Sampablo de SE7C (Consultoria Específica).
Per assistir-hi, cal inscripció prèvia aquí.